laion/Wikipedia-Exotic huggingface dataset:
גאנגק'אר פואנסום

גאנגק'אר פואנסום (בדזונגקה: གངས་དཀར་སྤུན་གསུམ་; פירוש השם "הפסגה הלבנה של שלושת האחים הרוחניים") הוא ההר הגבוה ביותר בבהוטן ונחשב להר הגבוה ביותר שפסגתו לא נכבשה מעולם, בגובה 7,570 מטרים, כך על פי מדידות והערכות לא רשמיות. ההר הוא חלק מרכס הרי ההימלאיה. לאחר שבהוטן פתחה את אתרי טיפוס ההרים שבשטחה למבקרים, בשנת 1983, יצאו 4 משלחות לנסות ולכבוש את הפסגה, אך כולן נכשלו. למרות זאת, משלחת אחרת בשנת 1988 הצליחה להעפיל לאחת הפסגות הנמוכות יותר של ההר כאשר יצאה מאזור טיבט. גובהו של גאנגק'אר פואנסום נמדד לראשונה ב-1922, אבל מפות האזור אינן מדויקות כלל וכלל ומראות את ההר במקומות שונים ובגבהים שונים. מפות שכאלה היו הסיבה לכישלון המשלחת הראשונה שיצאה לטפס על ההר. ממלכת בהוטן אסרה על טיפוס ההרים אשר גובהם מעל 6,000 מטר בשנת 1994 מתוך כבוד לאמונות האוכלוסייה המקומית. החל משנת 2003 טיפוס הרים נאסר כליל. מסיבה זו הר גאנגק'אר פואנסום צפוי לשמר את מעמדו הייחודי, שכן פסגות גבוהות יותר שלא נכבשו הן למעשה פסגות משניות של הרים גבוהים יותר - ולא הר נפרד בפני עצמו. בשנת 1998 הצליחה משלחת יפנית לקבל אישור לטפס על ההר מאגודת מטפסי ההרים הסינית, אך האישור נדחה על ידי בהוטן. במקום זאת יצאה המשלחת בשנת 1999 מטיבט וטיפסה בהצלחה לפסגה המשנית בהר, ליאנקאנג קאנגרי, שגובהה 7,535 מטרים. בניגוד למפות רבות, תיעוד המשלחת טוען שפסגה זו נמצאת בטיבט ושהגבול בין טיבט לבהוטן עובר בפסגתו הראשית של ההר, שגובהה 7,570 מטרים. גובה זה נתמך על ידי נתונים יפנים אשר מתבססים בתורם על נתונים סיניים. ממשלת בהוטן לא סקרה מעולם את ההר או מדדה את גובהו. מדיה וקבצים בנושא גאנגק'אר פואנסום בוויקישיתוף תמונות מהמשלחת לפסגת ההר דיווח המשלחת היפנית משנת 1999.
ארקדי פומרנץ

ארקדי פומרנץ (נולד ב-6 בפברואר 1970) הוא פוליטיקאי חבר מפלגת ישראל ביתנו, שכיהן כראש עיריית מעלות-תרשיחא. נולד וגדל באזרבייג'ן הסובייטית, ועלה לישראל ב-1990 והתגורר בחיפה. למד לתעודת הנדסאי מכונות בקרית הטכניון בחיפה. בנוסף, בעל תואר ראשון במינהל עסקים משלוחת אוניברסיטת דרבי בישראל. בשנת 1995 החל לעבוד ברכבת ישראל כמנהל עבודה והנדסאי מכונות. שימש כחבר מועצת העיר, סגן ומ"מ ראש עיריית מעלות-תרשיחא בשנים 2008–2013. דורג במקום ה-19 ברשימת ישראל ביתנו בבחירות לכנסת השמונה עשרה, ובמקום ה-13 בבחירות לכנסת העשרים כחלק מרשימת ישראל ביתנו, אך לא נבחר לכנסת. בבחירות לרשויות המקומיות בישראל (2013) התמודד על ראשות עיריית מעלות תרשיחא מול שלמה בוחבוט והפסיד לאחר שזכה ב-44.7 אחוזים מן הקולות לעומת 48.7 אחוזים בהם זכה בוחבוט. לאחר שהפסיד פנה פומרנץ לבית המשפט בטענה שהבחירות זויפו אך בית המשפט לא קיבל את טענתו. למרות פסיקת בית המשפט לעניינים מנהליים, בשנת 2018 הרשיע בית המשפט השלום בעכו את שמעון זגורי, שהיה המועמד השלישי בבחירות 2013 במעלות, בעבירה על טוהר הבחירות משום ש"קנה קולות" בבחירות אלו. בבחירות לרשויות המקומיות בישראל (2018) התמודד בשנית על תפקיד ראש העיר וזכה בסיבוב הראשון ב-32 אחוזים מן הקולות ובסיבוב השני ניצח את ראש העיר המכהן בוחבוט ברוב של 65 אחוזים. כמו כן משמש כחבר דירקטוריון באשכול גליל מערבי ויו"ר דירקטוריון החברה הכלכלית למעלות תרשיחא ויו"ר דירקטוריון משותף בחברת אגם המונפורט. פומרנץ חבר מרכז במפלגת ישראל ביתנו ומכהן כיו"ר מפלגת ישראל ביתנו במעלות תרשיחא. בשנת 2019, בעקבות פנייה של ארגון הימין "בצלמו" ושרת התרבות מירי רגב, הורה על ביטול הקרנת הסרט "לאה צמל, עורכת דין" בהיכל התרבות במעלות. המשנה ליועץ המשפטי לממשלה, דינה זילבר, קבעה שביטול הקרנת הסרט אינו חוקי, ולעמדתה ביטול הקרנתו מהווה פגיעה ב"חופש הביטוי". בבחירות 2024, התמודד לכהונה נוספת, קיבל מעל 35% מהקולות, אך הפסיד למוטי בן דוד. נשוי לגרטה, ואב לשלושה. מדיה וקבצים בנושא ארקדי פומרנץ בוויקישיתוף ארקדי פומרנץ, ברשת החברתית פייסבוק חיים לב, מעלות תרשיחא: אין בחירות חוזרות, באתר ערוץ 7, 26 בדצמבר 2013 אלי שלזינגר, מועמד לראשות העיר הואשם בשוחד בחירות, באתר בחדרי חרדים, 7 באוקטובר 2018 האולפן הפתוח, אחרי 42 שנים: מהפך במעלות-תרשיחא, באתר ערוץ 20, 15 בנובמבר 2018 ביטול הקרנת הסרט על לאה צמל אינו חוקי, באתר האגודה לזכויות האזרח בישראל; שגיא בן נון‏, "לכו לעזה": הקרנת המחאה ל"לאה צמל" במעלות לוותה באלימות ופוצצה, באתר וואלה, 9 בנובמבר 2019
הגר פרי יגור

הגר פרי יגור (נולדה ב-9 ביולי 1978) היא מתכננת ערים וחברת מועצת פרדס חנה-כרכור. שימשה כראש המועצה המקומית פרדס חנה-כרכור. הגר פרי יגור נולדה וגדלה במושבה פרדס חנה כרכור במשפחה בת שלושה ילדים. היא שירתה ביחידה 8200 של חיל המודיעין. לאחר שירותה הצבאי למדה לתואר ראשון במדעי המדינה ולימודי האסלאם והמזרח התיכון באוניברסיטה העברית, ולתואר שני באוניברסיטה במדע המדינה ובתכנון עירוני. היא מתכננת ערים במקצועה. פרי יגור עבדה במשך שבע שנים בעיריית ירושלים ושימשה כעוזרת מקצועית למנכ"ל העירייה. היא עבדה במועצה האזורית חוף הכרמל בתפקיד מנהלת מחלקת תכנון ארוך טווח והיטלי השבחה, ועסקה גם בעריכת תוכניות מתאר ליישובים שונים בישראל בזמן עבודתה במשרד אדריכלים פרטי מהמובילים בארץ. בבחירות לרשויות המקומיות בשנת 2013 התמודדה לראשונה למועצה ולתפקיד ראש המועצה, אך לא נבחרה. כחברת מפלגת העבודה שימשה כחברת מועצה מטעם סיעת "ביחד עם העבודה". בקדנציה זו שימשה כיו"ר האופוזיציה במועצה. בבחירות בשנת 2018 התמודדה בראש רשימת "בשבילנו" ונבחרה לראשות המועצה לאחר שגברה בסיבוב השני על אלדד בר כוכבא, ראש המועצה ברוב של 54%. בבחירות המקומיות ב-2024 התמודדה על כהונה נוספת ועלתה לסיבוב השני מול יוני חכימי לאחר שאף אחד מהמועמדים לא הצליח להשיג את הרוב הדרוש. חכימי ניצח בסיבוב השני. פרי יגור ממשיכה לכהן כחברת מועצה ויו"ר האופוזיציה. פרי יגור נשואה לעמית יגור (סא"ל במיל') ואם לשני ילדים, מתגוררת בפרדס חנה-כרכור. ריקי לוי, ריאיון עם הגר פרי יגור - מועמדות לראשות המועצה פרדס חנה כרכור, באתר גפן מגזין המושבות, 24 באוגוסט 2018 הגר פרי יגור, מתמודדת לראשות המועצה, באתר גפן מגזין המושבות, 25 במאי 2018 נירית שפאץ, בפעם הרביעית: חיים געש ראש מועצת פרדס חנה-כרכור, באתר בלינקר, 23 באוקטובר 2013 רעי קציר, יו’’ר האופוזיציה בפח’’כ: למה צריך לבנות על שטח ’החקלאי’?, באתר גפן מגזין המושבות, 5 בפברואר 2016 מהפך בפרדס חנה-כרכור: הגר פרי יגור ניצחה את ראש המועצה המכהן, באתר ynet, 13 בנובמבר 2018 פוסט בעמוד הפייסבוק של פרי יגור
התפלגות תת-גאוסית

בתורת ההסתברות, התפלגות תת-גאוסית היא כל התפלגות שדועכת מהר לפחות כמו התפלגות גאוס. פורמלית, X {\displaystyle X} הוא משתנה מקרי שמתפלג תת-גאוסית אם קיימים קבועים C {\displaystyle C} ו- v {\displaystyle v} כך ש: P ⁡ ( | X | > t ) ≤ C e − v t 2 . {\displaystyle \operatorname {P} (|X|>t)\leq Ce^{-vt^{2}}.} התכונות הבאות שקולות: משתנה X מתפלג תת-גאוסית תנאי- ψ 2 {\displaystyle \psi _{2}} : ‏ ∃ a > 0 : E ⁡ [ e a X 2 ] < + ∞ {\displaystyle \exists a>0:\operatorname {E} [e^{aX^{2}}]<+\infty } תנאי התמרת לפלס: ∃ B , b > 0 , ∀ λ ∈ R : E ⁡ [ e λ ( X − E ⁡ [ X ] ) ] ≤ B e λ 2 b . {\displaystyle \exists B,b>0,\forall \lambda \in \mathbb {R} :\operatorname {E} [e^{\lambda (X-\operatorname {E} [X])}]\leq Be^{\lambda ^{2}b}.} תנאי מומנט: ∃ K > 0 : ∀ p ≥ 1   ( E ⁡ | X | p ) 1 / p ≤ K p . {\displaystyle \exists K>0:\forall p\geq 1\ \left(\operatorname {E} |X|^{p}\right)^{1/p}\leq K{\sqrt {p}}.} תנאי union bound (חסם על התפלגות מקסימום ההפרש ממשתנה זהה): ∃ c > 0 , ∀ n ≥ c : E ⁡ [ max { | X 1 − E ⁡ [ X ] | , … , | X n − E ⁡ [ X ] | } ] ≤ c log ⁡ n {\displaystyle \exists c>0,\forall n\geq c:\operatorname {E} [\max\{|X_{1}-\operatorname {E} [X]|,\ldots ,|X_{n}-\operatorname {E} [X]|\}]\leq c{\sqrt {\log n}}} כאשר X 1 , … , X n {\displaystyle X_{1},\ldots ,X_{n}} הם משתנים בעלי התפלגות זהה ל-X. עבור משתנה מקרי תת-גאוסי X {\displaystyle X} מגדירים נורמה תת-גאוסית ‖ X ‖ ψ 2 = inf { c > 0 : E ⁡ [ exp ⁡ ( X 2 c 2 ) ] ≤ 2 } . {\displaystyle \Vert X\Vert _{\psi _{2}}=\inf \left\{c>0:\operatorname {E} \left[\exp {\left({\frac {X^{2}}{c^{2}}}\right)}\right]\leq 2\right\}.} Kahane, J.P. (1960). "Propriétés locales des fonctions à séries de Fourier aléatoires". Stud. Math. Vol. 19. pp. 1–25. [1] (אורכב 12.10.2016 בארכיון Wayback Machine). Buldygin, V.V.; Kozachenko, Yu.V. (1980). "Sub-Gaussian random variables". Ukrainian Math. J. Vol. 32. pp. 483–489. [2]. Ledoux, Michel; Talagrand, Michel (1991). Probability in Banach Spaces. Springer-Verlag. Stromberg, K.R. (1994). Probability for Analysts. Chapman & Hall/CRC. Litvak, A.E.; Pajor, A.; Rudelson, M.; Tomczak-Jaegermann, N. (2005). "Smallest singular value of random matrices and geometry of random polytopes" (PDF). Adv. Math. Vol. 195. pp. 491–523. Rivasplata, O. (2012). "Subgaussian random variables: An expository note" (PDF). Unpublished. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
לוביני H1

לוביני H1 (באנגלית: Lobini H1) היא מכונית ספורט מתוצרת יצרנית מכוניות הספורט הברזילאית Lobini (אנ') אשר הושקה בשנת 2002, ומיוצרת משנת 2005 ועד 2013. 2 דלתות - "Targa top" (אנ') (גג נשלף ברוחב מאחורי המושבים, הדגם מכונה גם: "semi-convertible" (דמוי קבריולה) 2 דלתות - קופה גוף הדגם עשוי מפיברגלס. שלדת הרכב בנויה מ-סיבי פחמן. 2 מושבים. לדגם 2 דלתות צד קדמיות, סימטריות (ימנית ושמאלית) מסוג "Scissor doors" (אנ'). מנוע מרכזי אחורי רוחבי, בין הציר, 1.8 ליטר מתוצרת פולקסווגן (מנוע דגם פולקסווגן גולף GTI המיוצרת בברזיל). מנוע הנעה אחורית. תאוצה בין 0-100 קמ"ש היא 6.5 שניות. הוגי רעיון יצירת דגם הספורט "לוביני H1" היו: "José Orlando Lobo" ו-"Fábio Birolini". דגם ה "לוביני H1" הוצג לראשונה בשנת 2002 בתערוכת המכוניות הבינלאומית ה-22 בסן פאולו. דגם ה-"לוביני H1" הראשון נמכר בשנת 2005. דגמי "לוביני H1" - תמונות מדיה וקבצים בנושא לוביני H1 בוויקישיתוף לוביני H1, סרטון באתר יוטיוב לוביני H1, סרטון באתר יוטיוב לוביני H1, סרטון באתר יוטיוב מגדש טורבו - מערכת לדחיסת אוויר בלחץ גבוה למנוע בעירה פנימית, במטרה להפיק הספק גבוה יותר מהמנוע, וזאת מבלי להגדיל את נפח המנוע יצרן הרכב "Lobini" אתר החברה web.archive.org/web "לוביני H1" netcarshow.com/lobini/2007 "לוביני H1" topspeed.com/cars/car-news/lobini-h1 "לוביני H1" evo.co.uk/news/evonews/204313/lobini_h1 "לוביני H1" - מפרט טכני diseno-art.com/encyclopedia/vehicles/road/cars/lobini "לוביני H1" motor1.com/news/80052/lobini-h1 "לוביני H1" דלתות מסוג "Scissor doors" webluxo.com.br/menu/autos/lobini_h1 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוביני H1".
מערכת האוטובוסים המהירה של טהראן

מערכת האוטובוסים המהירה של טהראן (בפרסית: سامانه اتوبوس تندرو تهران) היא מערכת הסעת המונים באוטובוסים (BRT) בעיר טהראן, בירת איראן.המערכת נחנכה בשנת 2008. בשנת 2011 היא כללה עשרה קווים באורך כולל של 100 קילומטרים. נסעו בה מדי יום כ-1.8 מיליון נוסעים. קווי המערכת פרוסים במרכזה ובמזרחה של טהראן בתבנית של רשת. במערכת פועלים אוטובוסים ארוכים מפרקיים, המשתמשים בנתיבי תחבורה ייעודיים. במערכת קיימות עשרות תחנות נוסעים, שכעשר מהן משמשות כתחנות צומת המיועדות למעבר בין הקווים השונים. קו 1: טרמינל אזדי לצומת טהרנפארס (ינואר 2008) קו 2: טרמינל אזדי לטרמינל חווארן (Khavaran) קו 3: מסוף מדע וטכנולוגיה למסוף חווארן (פברואר 2009) קו 4: טרמינל דרום טהראן לצומת הכביש המהיר צ'מראן (מסוף אפשאר) קו 5: מסוף מדע וטכנולוגיה ל"כיכר ארגנטינה" קו 6: צומת כביש צ'מרן-פארק (מסוף אפשאר) עד סוהנאק (טרמינל לאלח) קו 7: תחנת רכבת שנמצאת בחלק הדרומי של טהראן לטאג'ריש שנמצאת בחלק הצפוני של טהראן. (שד' וליאסר) קו 8: טרמינל דרום טהראן למסוף חווארן קו 9: סוהנאק (טרמינל לאלה) לתחנת המטרו "Javanmard Ghassab" קו 10: כיכר אזדי לכיכר "דנשגה אזד" אוטובוסים בקווים המהירים נעים בנתיבים ייעודיים סכימה של המערכת בעיר מדיה וקבצים בנושא מערכת האוטובוסים המהירה של טהראן בוויקישיתוף ערך זה הוא קצרמר בנושא איראן ובנושא תחבורה. אתם מוזמנים לתרום לוויקיפדיה ולהרחיב אותו.
סננדג'

סַנַנְדַג' (בפרסית: ‏سنندج‏Ⓘ‏; בכורדית: ‏سنه/Sine‏Ⓘ‏) היא בירת פרובינציית כורדסתאן בצפון-מערב איראן. העיר שוכנת כ-403 ק"מ מערבית לבירה טהראן בגובה 1,538 מטרים. ע"פ מפקד האוכלוסין האחרון של איראן משנת 2016 אוכלוסיית העיר מנתה 412,767 בני אדם, רובם כורדים והעיר מהווה מרכז תרבותי לאוכלוסייה הכורדית. האטימולוגיה של שם העיר אינה ברורה לחלוטין. נראה ש"סננדג'" הוא שיבוש של "סַנה-דז'" (سنه‌دژ), כלומר, "מבצר סֵנה". עד התקופה הקאג'ארית היה נהוג לקרוא לעיר "סנה" ואילו לאחריה נתקבל השם "סננדג'". במקום הייתה קיימת התיישבות קדומה, אך העיר עצמה הוקמה במחצית הראשונה של המאה ה-17 ושימשה מקום מושבה של האצולה הכורדית הארדלאנית. בשנת 1637 קבע סולימאן ח'אן ארדלאני את מושבו בסננדג'. בהמשך שכנו בעיר גם משפחות אצולה נוספות, בהן בני באבאן וללה-ח'אני. רוב תושבי העיר הם כורדים סונים; יש בעיר קהילות מגוונות של ערבים, שיעים, נוצרים ויהודים. רוב המוסלמים משתייכים לאסכולה השאפעית באסלאם. השפה המדוברת בסננדג' היא כורדית, וגם פרסית (כשפה הרשמית). עד המהפכה האסלאמית הייתה בסננדג' גם קהילה של אשורים דוברי להג ייחודי הנקרא "סנאיא" (سنایا). סננדג' ידועה גם בזכות תעשיית השטיחים המסורתית שלה. סננדג' משופעת באתרים בעלי עניין, ביניהם: מוזיאון סננדג' אחוזת ח'וסרו-אבאד השוק ההיסטורי חמאמים גשר קשלאק בית הכנסת סננדג' אוניברסיטת כורדסתאן הכניסה למוזיאון סננדג' אחוזת ח'וסרו-אבאד רחוב בשוק חמאם שישה כניסה למסגד ג'אמע גשר קשלאק שטיח תוצרת סננדג' מדיה וקבצים בנושא סננדג' בוויקישיתוף אתר האינטרנט הרשמי של סננדג' סננדג', באתר אנציקלופדיה בריטניקה (באנגלית) סננדג' (איראן), דף שער בספרייה הלאומית P. Oberling, "BANĪ ARDALĀN", Encyclopædia Iranica, .
מיקרוסופט אופיס 2019

Microsoft Office 2019 היא הגרסה הנוכחית של Microsoft Office. היא הופצה עבור Windows 10 וmacOS החל מ-24 בספטמבר 2018 בארצות הברית. כמה תכונות שבעבר הוגבלו למנויי אופיס 365 זמינות במהדורה זו. ב-27 באפריל 2018, פרסמה מיקרוסופט תצוגה מקדימה של Microsoft Office 2019 ללקוחות מסחריים עבור Windows 10. ב-12 ביוני 2018, מיקרוסופט שחררה תצוגה מקדימה גם עבור macOS. Office 2019 כוללת תכונות רבות מאופיס 365, יחד עם שיפור דיות, אנימציות חדשות לPowerPoint כולל זום, נוסחאות חדשות ותרשימים חדשים בExcel לצורך ניתוח נתונים. OneNote לא נכלל בחבילה Office 2019, אך עדיין ניתן להורדה כ-OneNote 2016, דרך תוכנית ההתקנה. עבור משתמשי מקינטוש, יתווספו מצב מיקוד ב-Word ומפות ל-Excel. מעברים חדשים, תמיכה בפורמט SVG וייצוא לווידאו באיכות 4K יתווספו ל-PowerPoint. Office 2019 דורש Windows 10, Windows 11, Windows Server 2019 או macOS סיירה. הרכישה של Office 2019 לmacOS תתבצע דרך אתר מיקרוסופט, וההורדה תוכל להתבצע דרך mac App Store. גרסאות קודמות של Office ניתן להתקין גם באמצעות התקנה מסורתית וגם דרך יישום Click-To-Run. את Office 2019 ישנה רק אפשרות Click-To-Run, מלבד עבור משתמשי שרת. רוכשי חבילת Office 2019 יקבלו שנתיים של תמיכה מורחבת ועוד שלוש שנים של תמיכה כללית. אתר האינטרנט הרשמי של מיקרוסופט אופיס 2019 Warren, Tom (26 בספטמבר 2017). "Microsoft is releasing Office 2019 next year". The Verge. Vox Media. {{cite news}}: (עזרה) Warren, Tom (27 באפריל 2018). "Microsoft releases Office 2019 preview". The Verge. Vox Media. {{cite web}}: (עזרה) Warren, Tom (12 ביוני 2018). "Microsoft releases Office 2019 for Mac preview". The Verge. Vox Media. {{cite news}}: (עזרה) Devereux, William (18 באפריל 2018). "The best version of OneNote on Windows". Microsoft Office 365 Blog. מיקרוסופט. נבדק ב-19 באפריל 2018. {{cite news}}: (עזרה) Warren, Tom (18 באפריל 2018). "Microsoft Office 2019 kills off OneNote desktop app in favor of Windows 10 version". The Verge. מיקרוסופט. {{cite news}}: (עזרה) "Frequently Asked Questions about OneNote in Office 2019". Office.com. מיקרוסופט. נבדק ב-1 באוגוסט 2018. {{cite news}}: (עזרה) Parrish, Kevin (6 במאי 2018). "Microsoft Office 365 apps will hit the revamped Mac App Store later this year". Digital Trends. Designtechnica. {{cite web}}: (עזרה) "Office 2019 perpetual volume license products available as Click-to-Run". Support. מיקרוסופט. 27 באפריל 2018. {{cite web}}: (עזרה) Caldas, Bernardo; Spataro, Jared (1 בפברואר 2018). "Changes to Office and Windows servicing and support". Windows IT Pro Blog. מיקרוסופט. נבדק ב-29 באוגוסט 2018. {{cite news}}: (עזרה)
ג'יפ גלדיאטור

ג'יפ גלדיאטור (באנגלית: Jeep Gladiator קרוי גם: "Jeep Pickup ", או "J-series") הוא טנדר מסדרת "Jeep SJ" (אנ') אשר יוצר בין השנים 1962–1988 בארצות הברית. בשנת 1962 יוצר "ג'יפ גלדיאטור" על ידי יצרנית הרכב האמריקאית "Willys" (אנ'), בין השנים 1963–1970 יוצר "ג'יפ גלדיאטור" על ידי קייזר-ג'יפ (אנ'), בין השנים 1970–1987 יוצר "ג'יפ גלדיאטור" על ידי אמריקן מוטורס, ובין השנים 1987–1988 יוצר על ידי קרייזלר. סדרה ראשונה - יוצרה בין השנים 1962 -1971. סדרה שנייה - יוצרה בין השנים 1971 -1988. "J-10" "J-20" "J-2000" "J-3000" 2 דלתות - טנדר (סדרות ראשונה ושנייה בדגמי ג'יפ גלדיאטור שטוח (Jeep Gladiator flatbed) 2 דלתות - מסחרית (סדרות ראשונה ושנייה) אמבולנס (סדרה שנייה). הנעה אחורית 4x2. הנעה כפולה 4x4. "ג'יפ גלדיאטור" "ג'יפ גלדיאטור", שנת 1964 "ג'יפ גלדיאטור", שנת 1967 "ג'יפ גלדיאטור" מודל "J-10" "ג'יפ גלדיאטור" מודל "J-20", שנת 1974 "ג'יפ גלדיאטור", שנת 1978 - מבט לתא הנהג "ג'יפ גלדיאטור" - מסוג רכב גרר (Jeep Gladiator tow truck) "ג'יפ גלדיאטור" - מסחרית "ג'יפ גלדיאטור" - מסחרית "ג'יפ גלדיאטור" מודל "J-20", - מסחרית "ג'יפ גלדיאטור" מודל "J-3000" "ג'יפ גלדיאטור" מודל "J-10", שנת 1983 "ג'יפ גלדיאטור" מודל "J-20" - אמבולנס (צולם ב-ניו זילנד) ג'יפ גלדיאטור JT ג'יפ ויליס ויליס ג'יפ סטיישן ג'יפ וגוניר ג'יפ צ'ירוקי SJ מדיה וקבצים בנושא ג'יפ גלדיאטור בוויקישיתוף ג'יפ גלדיאטור, סרטון באתר יוטיוב ג'יפ גלדיאטור, סרטון באתר יוטיוב סדרת "Jeep SJ" jeeptech.com/models/jpu. "ג'יפ גלדיאטור" (1963-1987 Jeep Gladiator and J-Series Pickups) allpar.com/trucks/jeep/gladiator "ג'יפ גלדיאטור" דגמים "J-10" ו-"J-20" משנת 1977 Over-the-counter pickups". Popular Mechanics. 73 (6): 73. December 1976. Retrieved 16 January 2014. "ג'יפ גלדיאטור" דגם "J-10" - תמונה angelfire.com/nb2/jeeppickups
ג'אז ראפ

ג'אז ראפ (באנגלית: Jazz rap) הוא ז'אנר פיוז'ן של היפ הופ וג'אז שהתפתח בשנות ה-80 המאוחרות ובשנות ה-90. אתר המוזיקה Allmusic כותב שהסוגה הייתה "ניסיון מיזוג מוזיקה אפרו-אמריקאית של העבר עם הצורה הדומיננטית החדשה והעכשווית של מוזיקה זו, ניסיון שנתן כבוד וחיזק את הישן והרחיב את אופקיו של החדש". מקורו של הקצב היה בהיפ-הופ ועליו ניגנו מנגינות חוזרות כלי ג'אז כגון חצוצרה, קונטרבס וכו'. מילות השירים נהגו להיות פוליטיים, בדגש על היסטוריית השחורים. דגימות השירים באו לרוב מסול ג'אז וקול ג'אז. הג'אז ראפ הפופולרי בא כתגובה לגאנגסטר ראפ של שנות התשעים והיה פופולרי בקרב מבקרי מוזיקה, סטודנטים וחובבי רוק. אמנים מובילים בז'אנר כוללות את א טרייב קולד קווסט, גאנג סטאר, ודה לה סול. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
יחסי איטליה–איראן

יחסי איטליה–איראן (באיטלקית: Relazioni bilaterali tra Iran e Italia, בפרסית: روابط ایتالیا و ایران) הם היחסים הדיפלומטיים בין הרפובליקה האיטלקית ובין הרפובליקה האסלאמית של איראן. גם בזמנים של מתחים פוליטיים בין האיחוד האירופי לבין איראן, שמרו איטליה ואיראן על יחסים אקטיביים. על אף הטלת הסנקציות שהפחיתו משמעותית את הסיכויים לסחר עם איראן, נטרו גורמים איטלקים על יחסים עם גורמים איראנים בנושאים פוליטיים רבים, אם כי במהלך כהונתו של הנשיא מחמוד אחמדינז'אד, היקף הסחר בין שתי המדינות הופחת. לאחר הסכם הביניים של תוכנית הגרעין האיראנית ב-2013, הפכה אמה בונינו לשרת החוץ האירופאית הראשונה לבקר בטהראן מאז כהונתו של הנשיא מוחמד ח'אתמי. בתפקידה כשרת חוץ איטלקית, ולימים נציגת העליון של האיחוד לענייני חוץ ומדיניות ביטחון, תמכה פדריקה מוגריני במשא ומתן הגרעיני. בשנת 2005 במהלך ראיון של ערוץ הטלוויזיה האיטלקי RAI, אמר נשיא איראן חסן רוחאני כי איטליה הייתה שותפת הסחר הראשונה בקרב מדינות האיחוד האירופאי, שנים מספר לפני הטלת הסנקציות הבינלאומיות וכי איראן רואה באיטליה כמדינה החשובה ביותר לסחר ולשיתוף פעולה כלכלי פורה. איטליה רואה באופן רשמי בארגון האופוזיציוני מוג'אהדין ח'לק – הקוראת להפלת המשטר האיראני המקומי – כארגון טרור. בשנת 2005 הייתה איטליה שותפת הסחר השלישית בגודלה של איראן, עם 7.5% מכלל הייצוא לאיראן. החל משנת 2017 איטליה היא שותפת הסחר הגדולה של איראן באיחוד האירופי. איטליה מיוצגת באיראן בדרג השגרירות באמצעות שגרירות שהיא מחזיקה בטהראן, בירת המדינה. איראן מיוצגת באיטליה בדרג השגרירות באמצעות שגרירות שהיא מחזיקה ברומא, בירת המדינה. איראן מיוצגת באיטליה גם בדרג הקונסולרי באמצעות קונסוליה רשמית שהיא מחזיקה במילאנו. מדיה וקבצים בנושא יחסי איטליה–איראן בוויקישיתוף http://blogs.haaretz.co.il/barakravid/1103/ EMBASSY OF ITALY IN TEHRAN, IRAN EMBASSY OF IRAN IN ROME, ITALY CONSULATE GENERAL OF IRAN IN MILAN, ITALY
בוקר הוצאתם להורג של הסטרלצים

"בוקר הוצאתם להורג של חיילי הסטרלצי" (ברוסית: Утро стрелецкой казни) הוא ציור מאת וסילי סוריקוב המוקדש למרד הסטרלצי בשנת 1698 אשר כשל. סוריקוב החל לעמול עליו ב-1878 במוסקבה, שם התגורר לאחר סיום האקדמיה הקיסרית לאמנות (אנ') בסנקט-פטרבורג; זהו ציורו הראשון העוסק בנושא היסטורי. הציור מציג רגעים ספורים טרם הוצאתם להורג של חיילי הסטרלצי ומתמקד במצבם הנפשי של הנידונים בעידן פיוטר הגדול ברגע של משבר היסטורי. ב-1682 וב-1698 התחוללו שתי התקוממויות של הסטרלצי. ההתקוממות הראשונה התרחשה בשל שלוש סיבות: ראשית, דמי שירותם היה נמוך ושולם באופן לא עקבי. שנית, עקב חוסר פיקוח ממשלי, מפקדי הסטרלצי הפכו לאדונים והכריחו את חייליהם יחד עם בני משפחותיהם לעסוק בעיבוד אדמתם. שלישית, בשל מותו של הצאר פיודור, אחיו של איוואן, אחיו של פיוטר הגדול מאימו החורגת – מריה מילוסלבסקיה, ב-1682, מונה פיוטר לכס המלוכה. קלאן מילוסלבסקים ובראשו סופיה, אחותו של פיודור, נותרו חסרי שביעות רצון, ונפוצה שמועה כי מתוכנן ניסיון התנקשות נגד איוואן. הסטרלצי הסתערו על הקרמלין ב-25 במאי על-פי לוח השנה הגרגוריאני. לפיכך, מונו שני שליטים: איוואן – הצאר הראשי, ופיוטר – הצאר המשני, אולם בשל אי-כשירותם למשול, איוואן חלה ואילו פיוטר היה בן 10, סופיה הייתה לעוצרת עד גיל בגירותו של פיוטר ב-1689. באותה השנה ארגנה סופיה ניסיון רצח של פיוטר. אך ידה הייתה על התחתונה, ועקב כך נשלחה למנזר נובודוויצ'י. ב-1698, בעת שהותו של פיוטר באירופה, מונה למחליפו על ענייני המדינה פיודור רומודנובסקי. הוא ציווה על הסטרלצי המוסקבאיים לנוע אל גבול צפון-מערב, אולם בשל הסכנה הטמונה בכך נטשו הסטרלצי את עמדתם הצבאית וצעדו ברוח-מרי לבירה. המרד דוכא תחת פיקודו של הגנרל פטריק גורדון (אנ'). עם שובו של פיוטר, נפתחה חקירה. כאלף סטרלצי הוצאו להורג, ואחרים גורשו ממוסקבה. הציור מציג שני גיבורים ראשיים – פיוטר הצעיר היושב על סוסו על-יד הקרמלין, וסטרלץ אדום שיער המצוי בסערת נפש שאינו מקבל את גורלו, המביט בחמה על הצאר. בידו השמאלית הוא אוחז נר העולה בלהבה. למעשה, הוא מרכזה האמוציונלי של הקומפוזיציה. פיוטר מביט אל הסטרלצי במבט לא פחות נוקב – הוא סמוך ובטוח בצדקתו. יתר הדמויות בציור אמוציונליות אף הן: סטרלץ שחור-זקן נושא עיניו בזעף מסביבו – הוא נכנע לגזר דינו. דעתו של הסטרלץ צחור-שיער השתבשה עקב האימה מן העונש הקרב; מידו הרפויה נחטף נרו על ידי חייל, והוא אינו מבחין בילדים שלצידו. ראשו המורכן של הסטרלץ הניצב על העגלה מבשר על גורלו המר. סטרלץ שכוחותיו אפסו נגרר על ידי חיילים אל הגרדום. על הקרקע מושלכים גלימתו וכובעו של הסטרלץ השביעי בקומפוזיציה, ופתיל נרו מעומעם מעט כזכר לנוכחותו. בשברון לב שואגת אשת הסטרלץ הצעירה; בנה נצמד אליה וטמן את פניו בקפלי בגדיה. בכובד צנחה ארצה זקנה, על-ידה צועקת ילדה אחוזת יראה במטפחת אדומה. הטרגיות של הרגע מועברת על ידי צבעים כהים המאפיינים את היצירה. סוריקוב בחר להציג בוקר סתיו ערפילי לאחר ליל גשום. כמו כן, הוא השתמש בטכניקת קירוב האובייקטים, על ידי כך קיצר את המרחק בין לובנויה מייסטו, כנסיית וסילי הקדוש, והקרמלין. מדיה וקבצים בנושא בוקר הוצאתם להורג של הסטרלצים בוויקישיתוף
נחש מים משובץ

נחש מים משובץ (שם מדעי: Natrix tessellata, שם עברי רשמי: נְחַשׁ מַיִם) הוא נחש ממשפחת הזעמניים, מתת-משפחת נחשי המים, מסוג נחש המים, והוא מתקיים בסביבת מים. זה נחש המים היחידי הידוע בישראל. אורכו של נחש המים יכול להגיע בין 1 ל-1.3 מטרים. ככל סוגי נחשי המים, נחש המים המשובץ ניחן בצבעים כהים, קשקשים קרניים, ונחיריים ועיניים המופנים כלפי מעלה. מבנה פניו מסייע לנחש המים לבלוט מעל לפני המים עם עיניו ונחיריו בלבד, בעוד שאר הגוף שקוע ומוסתר מתחת לפני המים. הנחש מיטיב לשחות, ומסוגל לשהות למשך זמן רב מתחת לפני המים. נחש המים המשובץ מתאפיין בטווח גוונים של חום-ירקרק וחום-אפור וכתמים בהירים, ובשילוב של צהוב ושחור בגחונו. ברמת הגולן ובחלק מהצפון נצפו פריטים מלניסטיים כאשר הדוגמה האמורפית על גבו לא ניתנת להבחנה. בגחונו משבצות שחורות על רקע צהוב, ולכן בעבר נקרא נחש מים משובץ. תזונתו של נחש המים המשובץ כוללת בעיקר דגים ודו-חיים אותם הוא בולע חיים. נחש המים המשובץ פעיל ביום ולילה. הנחש אינו ארסי ואינו מסוכן לאדם. תכונות אלו הפכו אותו למבוקש לצורכי מחקר מדעי. הוא אינו חי רק במים ובמקרים רבים נכנס לסביבה ומגורי אדם. הנחש אינו נוטה לנשוך, אולם כאשר הוא מאוים ביכולתו להפריש ריח דוחה, במטרה להרחיק טורפים פוטנציאלים, ובמקרים אחרים מתחזה הנחש למת[דרוש מקור]. במקרים מסוימים נוטה לנשוף, אך נשיפתו שונה מזעמנים אחרים והצפע, כאשר הוא מכניס הרבה אוויר לריאות ומוציא בנשיפה ארוכה בעלת שריקה. בעשותו זאת מכניס הנחש את ראשו מתחת לגוף על-מנת להגן עליו. מנגנוני הגנה אלו נחשבים יעילים ביותר[דרוש מקור]. לאחר הפריה מוצלחת, נקבת נחש המים המשובץ מטילה כ-25 ביצים בקרקע לחה או מתחת לאבנים. התפתחות הביצים אורכת כחודשיים. הצעירים בוקעים באורך 20 סנטימטרים. תפוצתו של המין בישראל קיימת במקורות מים מתוקים בצפון הארץ ובמרכזה, ועשוי להימצא בביצות וליד ברזים דולפים[דרוש מקור]. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 187–188 מדיה וקבצים בנושא נחש מים משובץ בוויקישיתוף נחש מים משובץ, באתר ITIS (באנגלית) נחש מים משובץ, באתר NCBI (באנגלית) נחש מים משובץ, באתר האנציקלופדיה של החיים (באנגלית) נחש מים משובץ, באתר GBIF (באנגלית) נחש מים משובץ, באתר מט"ח נחש מים משובץ, בערוץ "איש בשדה", באתר יוטיוב נחש מים משובץ, בערוץ "רז בירן" באתר יוטיוב גיא ורון, תיעוד: נחש מים בולע דג זהב, באתר N12, יוני 2021 נחש מים באתר הרשימה האדומה של IUCN נחש מים משובץ